text: [{"text_idx": "#000011", "text": "Yehova ukesela namani boba belama mu buswe bwandi?"}, {"text_idx": "#000012", "text": "Le ukalonga Yehova ekale ke kinyemeno kyobe mu bino bitatyi bya kimpumpu?"}, {"text_idx": "#000014", "text": "FWATAKANYA shi wenda mu dishinda koku kimpumpu kipukuma. Ku\u0304lu kubafi\u0304ta fututu. Mapeni abashilula kupena, mikungulo nayo keikungula, ku mfulo mvula kanoke kinya kikuka milungu. Ubanyema lubilo, wenda ukimba mwa kufyama. Amba wele meso kufula kwa dishinda, ubamone\u2019ko kitanda. I kikomo senene, mu\u0304mu te\u0304, kadi mudi\u2019tu dyangi she\u0304. Bine ukasangela muntu\u2019mwa!"}, {"text_idx": "#000020", "text": "5 Lukulupilo lwetu lwa mu mafuku a\u0304ya kumeso lwimanine ne pa kintu kikwabo kilongele Leza. Yehova i mushimike umbikalo wa mu\u0304lu, ke Bulopwe bwa Meshiasa kadi. Panopano ponka busa kupwija masusu onso ne kwalamuna ntanda ke paladisa. Langa\u2019po bidi! Tukokeja kwikala\u2019mo nyeke mu ndoe ne mu nsangaji. (N\u0303imbo 37:29) Pano\u2019ko bidi, Leza i mwitupe buludiki bwa mwa kwikadila na bu\u0304mi bulumbuluke tamba\u2019nka pano. Kadi i mwitupe kyabuntu kya milombelo, dishinda didi pululu dya kwisamba nandi. Ino i miswelo\u2019tu mityetye Yehova yalombwele\u2019mo buswe bwandi ku bantu bonso ne kodi abe bunka bobe."}, {"text_idx": "#000029", "text": "10 Kwifunda kuyuka Yehova i ditabula dya kamweno pa kufwena kwadi. I mwanda wa kulonga nyeke nyeke. Shi wadi amba udi panja pa mashika bufuku ota mudilo, le wadi wa kuleka lubimbi lwenda lufifila (lububalala) ne kubula? Nansha dimo. Wadi wa kwendelela na kusonshila nkuni mwanda wa lubimbi lwendelele na kwaka ne kukukabija. Bu\u0304mi bobe budi mu kyaka! Pamo\u2019nka bwa nkuni ishinsakanibwa nayo mudilo, \u201ckuyukidija Leza\u201d kukashinsakanya nyeke buswe bwetu botuswele Yehova bwikale bukabe.\u2014Nkindi 2:1-5."}, {"text_idx": "#000050", "text": "21 Kinenwa kya Leza kituson\u0303anya tukwatyije \u201cpototo bu\u0304mi bwinebwine.\u201d (1 Temote 6:19) Bino binenwa bilombola amba \u201cbu\u0304mi bwinebwine,\u201d i kintu kyotukulupile kukatambula mu mafuku a\u0304ya kumeso. Bine, potukekala babwaninine, tukekala bo\u0304mi mu buluji bonso bwa kishima, mwanda tukekala na bu\u0304mi monka mwa\u0304di mwitusakila\u2019bo Leza ku ngalwilo. Popa potukekala mu paladisa pano pa ntanda bakomo nke\u0304, mu ndoe, ne mu nsangaji, po apo potukekala na \u201cbu\u0304mi bwinebwine\u201d\u2014bu\u0304mi bwa nyeke. (1 Temote 6:12) Mwene luno i lukulupilo lwa kutendelwa?"}]